
Terenurile studiate se află în intravilan, partea estică a localității Sântandrei și sunt delimitate la nord de calea ferată Oradea-Cheresig, la est de parcelările din strada Vestului, la vest de parcelările din str.Căprioarei, la  sud de drumul județean DJ 797 din care se face accesul direct. 
Zona propusă pentru reglementare se compune din terenurile identificate cu următoarele numere  cadastrale: 2338, 57945, 57946, 57947 și 57948,  cu suprafața totală de  47547 mp. Conform PUG 2006 în vigoare, aceste terenuri se află în intravilan, UTR 3 - subzona de locuințe și funcțiuni complementare cu interdicție de construire până la întocmire de PUZ/PUD.
Prin P.U.Z. se va propune parcelarea  terenului  în 55 de loturi  pentru locuințe  și funcțiuni complementare situate de o parte și alta a unui drum median, nou  creat, cu  lățimea de 12,0 m.  
Reglementările propuse prin PUZ vor defini funcțiunea zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
   Reglementările propuse și prezentate în planșa 3/U sunt:  
1. Zona de locuințe și funcțiuni complementare (loturile 3 ÷ 55)
Funcțiunea locuire                   : locuințe individuale izolate sau semicolective cu max. 2 unit.locative pentru terenurile cu suprafața mai mare de 600 mp
Funcțiunile complementare locuirii (de mică amploare) cu condiționări: servicii cu acces public - de proximitate și comerț en detail, servicii profesionale sau manufacturiere, funcțiuni de învățământ, cercetare și funcțiuni de turism.
Mărime loturi                                :491 ÷ 770 mp   
Front la stradă                             :13,0 ÷ 24,34 m   
Regim maxim de înălțime            : S(D)+P+1E(M),    
P.O.T.                                           : max.40%  
C.U.T.                                           : max. 1 
Retragere de la stradă                : min.6,00 m
Retragere spate                           : min.6,00 m
Retrageri laterale                       : min.2 pe o latură  la loturi cu front de 13,m și min.3m la loturi cu front min. de 16,5m cu respectarea Codului Civil pe cealaltă latură sau pe mejdie cu calcan cu acordul vecinilor
Parcaj obligatoriu pe lot               : minim 1 loc/locuință
Înălțime gard perimetral               : max. 2,50 m spre vecini
				      : max.2,00 m la stradă (transparent)
Conditii specifice impuse: plantări arbori, spații verzi pe 20% din suprafata lotului


Amplasarea anexelor gospodărești și garajelor este posibilă și în afara ariei construibile reglementate pentru locuințe cu respectarea Codului civil, cu condiția să aibe o înălțime maximă de 3 m la streașină și 4 m la coamă, iar în situația în care anexa are calcan spre mejdie hmax calcan=3,5m.  De asemenea este posibilă amplasarea garajelor la frontul stradal. Pentru toate situațiile se va respecta retragerea minimă laterală sus-menționată în funcție de frontul stradal. 

2. Zona mixtă: servicii, comerț și locuințe colective (loturile 1, 2 și 56 – loturi de capăt la DJ 797)

Mărime loturi                                : 5109 mp, 5891mp și 1508 mp   
Front la străzi                               : 51,79 m   51,73 m și 51,09 m  
Regim maxim de înălțime            : S(D)+P+2E +E3 retras,    
P.O.T.                                           : max.50%  
C.U.T.                                           : max. 2 
Retragere de la străzi                 : min.6,00 m
Față de loturile de locuințe          : min.6,00 m  excepție lotul 56 cu retragere laterală de 4,00 m
Funcțiunile permise sunt: Zonă de activități economice cu caracter terțiarși de tip comercial desșășurate în unități de mari dimensiuni: big box, mall, show room
 -servicii cu acces public - de proximitate și comerț en detail, servicii profesionale sau manufacturiere, funcțiuni de învățământ, cercetare și funcțiuni de turism, catering și alimentație publică. (Este de preferat parterul comercial și nivelele superioare locuințe colective.)
Imprejmuirile orientate spre spaţiul public vor avea un soclu opac cu înălţimea maximă de 80 cm şi o parte transparentă, realizată din grilaj metalic sau într-un sistem similar care pemite vizibilitatea în ambele direcţii şi pătrunderea vegetaţiei. Înălţimea maximă a împrejmuirilor va fi de 2,5 m.
Dotările de interes public necesare, asigurarea acceselor, parcajelor, utilităților: 
- se propune creerea unui drum perpendicular pe drumul judetean cu lățimea de 12m și un drum median care face legătura cu drumurile existente în vecinătate cu lățimea de 12m; paralel cu Calea Ferată se va realiza lărgirea drumului existent cu min 6m și corelarea cu drumurile PUZurile adiacente.
- se vor teși parcelele de colț în intersecții inclusiv cu drumul județean DJ 797.
- asigurarea parcajelor: pentru locuințe: minimum un loc de parcare pentru clădiri cu AU mai mică de 100 mp și respectiv minimum două locuri de parcare, pentru clădiri cu AU mai mare de 100 mp, iar daca există și funcțiune complementară se mai adaugă minim 1 loc de parcare pentru aceasta.
- asigurarea parcajelor: pentru zona mixtă: min 1 loc de parcare la 35mp suprafață de vânzare și respectiv 1 loc de parcare la 9mp AU a sălii de mese/festivități + parcare pentru personal.

Pe terenul studiat nu există utilități. Acestea se vor asigura prin extinderea  rețelelor existente pe strada Căprioarei sau str.Vestului. Alimentarea cu apă și canalizarea se vor face provizoriu din puț forat și la un rezervor ecologic vidanjabil pe fiecare lot, până la extinderea rețelelor din drumul județean.
Datorită faptului că administrația locală nu poate susține edificarea rețelelor edilitare pentru parcelări noi, extinderea utilităților până la nivelul parcelelor și realizarea drumurilor propuse se va realiza pe chetuiala inițiatorilor PUZului: rețea electrică, rețea de iluminat public, rețea de alimentare cu apă, rețea gaze naturale, și drumuri balastate și respectiv rețea de canalizare pentru obiectivele propuse la drumul județean; Balastarea drumurilor sus-menționate, va trebui realizată înainte de cedarea către domeniul public, iar rețelele de utilități aferente (energie electrică și gaze naturale) se vor realiza cel târziu până la data luării în folosință a construcțiilor autorizate pe parcelele propuse prin PUZ. Obs: După edificarea rețelelor beneficiarul PUZ-ului va realiza rebalastarea zonelor efectate de lucrările edilitare Recepția locuințelor se va face numai după realizarea  rețelelor de energie electrică și gaze naturale.

În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, în perioada 05.05 – 19.05.2020, în intervalul orar 9:00 – 14:00.  Persoana responsabilă cu informarea şi consultarea publicului este consilier Mihuţa Tudora din cadrul compartimentului  Urbanism al Primăriei comunei Sântandrei - str. Principală, nr.452, tel./fax: 0259-415947, e-mail: primaria.santandrei@gmail.com.Răspunsul la observaţiile și sugestiile transmise va fi publicat pe pagina de internet a primăriei: www.primariasantandrei.ro.

